Weather Update: दिल्ली-एनसीआर में छाए रहेंगे बादल, इन राज्यों में हो सकती है भारी बारिश  
दिल्ली एनसीआर में भारी बारिश का अलर्ट जारी
मौसम विभाग ने कई अन्य राज्यों में भी बारिश की संभावना जताई
कई राज्यों के लिए अलर्ट भी जारी किया गया
मौसम विभाग के अनुसार दिल्ली-एनसीआर में रविवार को बादल छाए रहेंगे. कुछ इलाकों में बारिश भी हो सकती है. विभाग  के अनुसार अगले कुछ दिनों तक दिल्ली-एनसीआर में भारी से भारी बारिश हो सकती है. विभाग ने दिल्ली-एनसीआर के अलावा देश के कई अन्य राज्यों में बारिश का अलर्ट भी जारी किया है. मौसम विभाग के अनुसार केरल, कर्नाटक, छत्तीसगढ़, हिमाचल प्रदेश, उत्तराखंड और ओडिशा में अगले दो से तीन दिनों में भारी से भारी बारिश का अनुमान जताया गया है.